**ŠILALĖS RAJONO SAVIVALDYBĖS ADMINISTRACIJA SKELBIA ATRANKĄ ŠILALĖS KAIMIŠKOSIOS SENIŪNIJOS GREIDERIO OPERATORIAUS PAREIGOMS UŽIMTI**

Šilalės rajono savivaldybės administracijos Šilalės kaimiškojoje seniūnijoje yra laisva greiderio operatoriaus pareigybė (pareigybės lygis C, darbo krūvis 40 val. per savaitę, pareiginės algos pastoviosios dalies koeficientas – 1,28).

Specialūs reikalavimai pretendentams:

1. turėti ne žemesnį kaip vidurinį išsilavinimą arba įgytą profesinę kvalifikaciją;
2. turėti ne žemesnės kaip B kategorijos vairuotojo pažymėjimą, SM ir TR2 traktorių ir savaeigių mašinų kategorijų vairuotojo pažymėjimus;
3. turėti medicinos įstaigos leidimą dirbti šį darbą;
4. turėti ne mažesnę kaip vienų metų vairavimo patirtį;
5. išmanyti Lietuvos Respublikos įstatymus, Lietuvos Respublikos Vyriausybės nutarimus, Šilalės rajono savivaldybės (toliau – Savivaldybė) tarybos sprendimus, Savivaldybės administracijos direktoriaus įsakymus, Šilalės rajono savivaldybės administracijos vidaus tvarkos taisykles, seniūnijos nuostatus ir šį pareigybės aprašymą.

Asmenys norintys dalyvauti atrankoje Šilalės rajono savivaldybės administracijos Teisės, personalo ir civilinės metrikacijos skyriui (el. paštu jolanta.raudoniene@silale.lt arba J. Basanavičiaus g. 2-1, Šilalė, I aukštas, 108 kab.) iki 2024 m. rugpjūčio 21 d. įskaitytinai turi pateikti prašymą dalyvauti atrankoje, gyvenimo aprašymą, išsilavinimą patvirtinančių dokumentų ir vairuotojo pažymėjimų kopijas, medicinos įstaigos leidimą (pažymą) dirbti šį darbą.

Atrankos būdas: testas žodžiu (pokalbis).

Daugiau informacijos telefonu (0 449) 45 332 arba el. paštu jolanta.raudoniene@silale.lt.

**Pareigybės aprašymas:**

ŠILALĖS KAIMIŠKOSIOS SENIŪNIJOS GREIDERIO OPERATORIAUS

PAREIGYBĖS APRAŠYMAS

I SKYRIUS

PAREIGYBĖ

1. Šilalės kaimiškosios seniūnijos greiderio operatorius (toliau – vairuotojas-operatorius) yra kvalifikuotas darbuotojas, dirbantis pagal darbo sutartį.

2. Pareigybės lygis – C.

3. Pareigybės pavaldumas – greiderio operatorius tiesiogiai pavaldus Šilalės kaimiškosios seniūnijos seniūnui (toliau – Seniūnas).

II SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialius reikalavimus:

4.1. turėti ne žemesnį kaip vidurinį išsilavinimą arba įgytą profesinę kvalifikaciją;

4.2. turėti ne žemesnės kaip B kategorijos vairuotojo pažymėjimą, SM ir TR2 traktorių ir savaeigių mašinų kategorijų vairuotojo pažymėjimus;

4.3. turėti medicinos įstaigos leidimą dirbti šį darbą;

4.4. turėti ne mažesnę kaip vienų metų vairavimo patirtį;

4.5. išmanyti Lietuvos Respublikos įstatymus, Lietuvos Respublikos Vyriausybės nutarimus, Šilalės rajono savivaldybės (toliau – Savivaldybė) tarybos sprendimus, Savivaldybės administracijos direktoriaus įsakymus, Šilalės rajono savivaldybės administracijos vidaus tvarkos taisykles, seniūnijos nuostatus ir šį pareigybės aprašymą.

III SKYRIUS

ŠIAS PAREIGAS EINANČIO DARBUOTOJO FUNKCIJOS

5. Šias pareigas einantis darbuotojas vykdo šias funkcijas:

5.1. vairuoja greiderį ir kitas seniūnijai priklausančias transporto priemones bei seniūno pavedimu atlieka kitus darbus su inventoriumi;

5.2. remontuoja priskirtas transporto priemones ir kitus įrenginius;

5.3. pagal Šilalės rajono savivaldybės administracijos direktoriaus patvirtintą maršrutą greideriuoja Šilalės rajono vietinės reikšmės kelius, žiemos metu valo sniegą;

5.5. užtikrina, kad nustatytu laiku priskirtoms transporto priemonėms būtų atliekama techninė apžiūra ir jos apdraudžiamos privalomuoju transporto priemonių draudimu;

5.6. įvykus nelaimei, avarijai, naudoja visas galimas jų pasekmių likvidavimo priemones, nedelsiant kviečia policiją ir greitąją medicinos pagalbą, imasi visų apsaugos priemonių;

5.7. vykdo kitus nenuolatinio pobūdžio Savivaldybės administracijos direktoriaus ir seniūnijos seniūno pavedimus ir įpareigojimus savo kompetencijos ribose.

IV SKYRIUS

ATSAKOMYBĖ

6. Šias pareigas vykdantis darbuotojas atsako už:

6.1. priskirtų transporto priemonių techninę būklę;

6.2. saugos darbe, priešgaisrinės saugos, elektros saugos reikalavimų ir kelių eismo taisyklių laikymąsi;

6.3. efektyvų ir laiku atliekamą darbą pagal numatytas funkcijas;

6.4. darbo drausmės ir Vidaus tvarkos taisyklių laikymąsi;

6.5. savo funkcijų netinkamą vykdymą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_